
Olukorra kirjeldus
Kavandatava karjääri kohal on praegu maatulundus- ja tootmismaa, kust osakeste heiteid ei ole, kuid on vähesed heited olemasolevast autoliiklusest kõva kattega teedelt: Pärnu-Jaagupi – Kalli teelt (aasta keskmisena eri lõikudel 267 – 354 sõidukit ööpäevas) ja Vanamõisa-Koonga-Ahaste teelt (154 – 292 sõidukit ööpäevas). Need heited on arvutuses arvesse võetud, kuid kuna arvutus näitas, et need põhjustavad väga vähe lisanduvaid osakesi õhus (alla 2% tüüpilisest taustatasemest maal, vt. arvesse võetud taust edaspidi), siis ei ole nende saastetasemete kaarte ja arvväärtusi eraldi välja toodud. 
Heitkogused arvutati kavandatud tootmismahu põhjal: 40500 tonni aastas ja 5 autokoormat ehk 150 tonni päevas. Töö toimub läbi aasta tööpäevadel, kella 9-st hommikul kella 15-ni pealelõunal.

Metoodika

Lõhkamises, purustamise, laadimise ja kõva katteta tee eriheited töödeldava materjali tonni kohta ning kallurite liikumisest kõva katteta teel arvutati European Environmental Agency (EEA, 2023) algoritmi Tier 2 põhjal. Samast metoodilisest juhendist lähtudes arvestati ka karjääri kiviselt pinnalt lenduva tolmu kogused ja lõhkamistest põhjustatud heited. Arvestatakse, et kogu kivimass lõhatakse selleks, et teda kaevandada. Lõhkamise kohaks on võetud halvima juhuga arvestatuna mäeeraldise edelaserv Halli kinnistu naabruses.

Heited pärinevad dolokivikarjääri puhul kolmest protsessist:
· tolmu lendumine äkkheitena mäemassi lõhkamisest;
· tolmu lendumine dolokivi purustamisest ja laadimisest;
· tolmu lendumine teedelt kallurite rataste alt.
Lisaks karjääri tootmisprotsessidele lenduvad osakesed karjääri paljandatud alalt ja ladude pinnalt olukorras, kui tuule kiirus on suurem kui 5 m/s.
Arvutuste tegemisel on lähtutud halvimast võimalikust olukorrast, ehk spetsiaalseid meetodeid tahkete osakeste heite vähendamiseks ei kasutata. Lähtuvalt Eesti kliimast arvestati, et kaevandatava mäemassi niiskus on üle 1,3%. Sillutamata karjääriteel ja kruusateel väljaspool karjääri kallurite rataste alt tuleva heite arvestamisel lähtuti karjäärist väljuva kalluri täismassist 60 tonni ja kandevõimest 30 tonni, Vastavalt metoodikale (EEA, 2023) lendub heide üksnes päevadel, mil ei saja rohkem kui 0,254 mm (1/100 tolli) vihma. Andmed niisuguste päevade osakaalu kohta kuude kaupa pärinevad Keskkonnaagentuuri avaandmestikust (https://www.ilmateenistus.ee/).  Heited kõva kattega teedelt arvutati vastavalt (EEA, 2023).  
Lõhkamisel tekkivad põlemisgaasid - peamiselt CO, NOx ja SO2 - heitmed on võimalik arvutada kasutatava lõhkeainetüübi ja koguste kaudu. Lõhkeainena on karjääris kasutusel ammooniumnitraadi tüüpi lõhkeaine „ANFO“. Dolokivi lõhkamisel on lõhkeaine erikuluks kobestuslaengu puhul 0,45 - 0,6 kg/m3 dolokivi mahu kohta. Võttes lõhkeaine erikuluks 0,5 kg/m3 kohta, on aastase toodangu kobestamiseks vajalik umbes 8500 kg lõhkeainet (Tomberg, 1998). Ammooniumnitraadist eraldub heitmeid ühe tonni lõhkeaine kohta CO ‑ 34 kg/t, NOx ‑ 8 kg/t ja SO2 - 1 kg/t.
Arvestades aastast lõhkeaine kulu, saame põlemisgaaside aastasteks heitkogusteks:
· CO = 34 kg/t x 8,5 t = 578 kg/a = 0,289 t/a;
· NOx = 8 kg/t x 8,5 t = 136 kg/a = 0,068 t/a;
· SO2 = 1 kg/t x 8,5 t = 17 kg/a = 0,0085 t/a.

Tabel 1 Tahkete osakeste aastaheited teedelt ja tootmisprotsessidest Koonga IV karjäärist.
	Saaste-aine
	Karjäärist tuule mõjul,
kg aastas
	Purusta-misest ja laadimisest, kg aastas
	Puuri-misest, kg aastas
	Lõhka-mistest. kg aastas
	Karjääri-liiklusest,
kg aastas
	Tavaliiklu-sest teedel, kg aastas
	Kokku,    kg aastas

	PM2.5
	291,0
	40,0

	102,0
	0,2
	0,6
	21,4
	455,2

	PM10
	727,0
	243,0
	102,0
	3,6
	5,9
	30,8
	1112,3



Tabel 2 Tahkete osakeste maksimaalsed heited teedelt ja tootmisprotsessidest Koonga IV karjäärist.
	Saaste-aine
	Karjäärist tuule mõjul,
g/s
	Purusta-misest ja laadimisestg/s
	Puuri-misest. g/s
	Lõhka-mistest. g/s
	Karjääri-liiklusest,
g/s
	Tavaliiklu-sest teedel, g/s

	PM2.5
	0,03
	0,01
	1,0
	0,01
	0,0001

	0,06

	PM10
	0,08
	0,07
	1,0
	0,12
	0,0008

	0,07



Tabel 3 süsinikikoksiidi, lämmastikoksiidide ja vääveldioksiidi aastased ja maksimaalsed heited lõhkamistest.
	Saasteaine
	Aastahaiede, kg aastas
	Maksimaalne heide, g/s

	CO
	289
	10,0

	NOX
	68
	2,4

	SO2
	8,5
	0,3



Hajumisarvutus tehti mudeliga AEROPOL 5.3.2 osakeste fraktsioonide PM2.5 ja PM10 ning nii aasta keskmise kui maksimaalse 24 tunni kontsentratsiooni kohta. Arvutuse võrgulahutus on 25 meetrit. Arvutusteks kasutati Keskkonnaagentuuri Pärnu vaatlusjaama vaatlusandmeid aastatest 2020 – 2022. 
Hajumisarvutuses mudeliga AEROPOL eristati, arvestamaks eri suurusega osakeste väga erineva õhust väljasadenemise kiirusega, heitkogused kahe suurusfraktsiooni jaoks: PM2.5 ja PM10-PM2.5 (aerodünaamiline diameeter 2,5 – 10 mikromeetrit). PM10 kontsentratsioon õhus arvutati nimetatud esimese ja teise fraktsiooni summana.
Arvutatud kontsentratsioonidele liideti keskmised kontsentratsioonid Saarejärve taustajaamast (2020 – 2022): PM2.5 kontsentratsioonile 4,06 g/m3. Geograafiliselt lähim vaatlusjaam on Vilsandi, aga selle väga mereline asend tingib teistsugused tingimused välisõhus. Saarejärve ümbruse mõõdukalt asustatud ja metsatukkadega külamaastik sarnaneb rohkem Koonga piirkonnaga. PM10 kontsentratsioonile lisati 9,86 g/m3, mis põhineb Tallinna Õismäe äärelinna seirejaamal, sest Saarejärvel PM10 ei mõõdeta.
Hajumisarvutuse ala nurgapunktide L-Est koordinaadid on:
Xmin = 6493400 m
Xmax = 6494600 m
Ymin = 508600 m
Ymax = 510200 m

Tulemused
Heitkoguste kokkuvõttest ja hajumiskaartidelt nähtub, et suurimat mõju välisõhu kvaliteedile avaldab passiivne lendumine tuulega karjääri suurelt pinnalt, aga oluline mõju ei ulatu väljapoole tootmisterritooriumi. Purustus- ja laadimissõlm on arvestatav punktsaasteallikas, kuid saastetasemed langevad kiiresti sellest eemaldudes. Vähesel määral tõusevad saastetasemed lühikese kõva katteta väljaveotee vahetus läheduses. Ühtki õhukvaliteedi piirväärtust ei ületata väljaspool tootmisterritooriumi. Lõhkamise ajal võivad ühe tunni PM10 kontsentratsioonid teenindusmaa piiril ulatuda umbes 1000 mikrogrammini kuupmeetris, aga kuna kehtivad piirväärtused ööpäeva keskmisele tasemele ja neid võib ületada kuni 35 korda aastas, siis lõhkamised piirväärtuste ületamise ohtu ei põhjusta
Aasta keskmise saastetaseme tõus üle taustaväärtuse on lähimate hoonete juures (Halli kinnistu) on marginaalne: 0,8 mg/m3 PM2.5 ja 1,0 mg/m3 PM10 puhul. 
Lisaks aastakeskmistele kehtib piirväärtus (50 mg/m3) ka PM10 24 tunni keskmisele kontsentratsioonile. Seda taset võib kehtiva korra kohaselt ületada kuni 35-l korral aastas. Arvutatud 36-s kõrgeim kontsentratsioon lähimate hoonete juures on 11 mg/m3 (erinevus keskmisest taustaväärtusest alla 1,2 mg/m3 ehk umbes 12%). 
Peale hetkel kehtivate piirväärtustele on olulised ka 2030. aastast kehtima hakkavad Euroopa Liidu piirväärtused, mille ülevõtmine on Eestile kohustuslik. Aasta keskmine piirväärtus  PM2.5-le on 10 mg/m3 ja PM10-le 20 mg/m3. Hajumiskaartidelt nähtub, et ka neid piiväärtusi ei ületata väljaspool tootmisterritooriumi piire, vaid üksnes PM10 piirväärtust purustus- ja laadimissõlme vahetus läheduses. 
Teiseks hakkavad 2030. aastast kehtima
(1) uus piirväärtus 45 mg/m3 PM10 24 tunni keskmisele kontsentratsioonile ja
(2) piirväärtus 25 mg/m3 PM2.5 24 tunni keskmisele kontsentratsioonile. Kumbagi tohib ületada kuni 18-l korral aastas. 
Lähimate hoonete juures on 19-s kõrgeim 24 tunni keskmine PM10 tase 12,5 ja PM2.5 tase 5,5 mg/m3 ehk ikkagi vaid marginaalselt kõrgem taustaväärtusest. Ka uusi 24 tunni keskmisi piirväärtusi ei ületata kusagil väljaspool tootmisterritooriumi. PM10 piirväärtuse ületamine on võimalik purustus- ja laadimissõlme vahetus läheduses.

